text: Kolding Kommune politianmelder borgere
  25 juli 2011 kl. 15.31
  I store dagblads annoncer truer Kolding Kommune private grundejere med politiet. Det er de grundejere, der på eget initiativ fælder kommunale træer.
  Kolding Kommune har de seneste måneder oplevet en stigning i antallet af borgere, der søger en bedre udsigt fra deres grund og derfor fælder træer eller rydder buske på de kommunale arealer.
  Men hærværk på grønne områder kan blive en dyr affære. 
  Erstatningskrav fra kommunerne kan løbe op i mange tusinde kroner. 
  Kolding Kommune har seks sager, hvor borgerne har øvet selvtægt for at få fjernet et træ.
  Det er ulovligt og den skyldige kan regne med et stort erstatningskrav.
  